Գործողության մասին առաջին պաշտոնական տեղեկությունները հրապարակեց Վրաստանի Պետանվտանգության ծառայության մամուլի խոսնակ Նինո Գիորգոբիանին․ - «Պետական անվտանգության ծառայության հակաահաբեկչական դեպարտամենտը հատուկ գործողություն է իրականացնում Թբիլիսիի Գաբրիել Սոլոսիի փողոցում: Գործողության թիրախ հանդիսացող անձինք կրակ են բացել հատուկջոկատայինների ուղղությամբ: Նախնական տեղեկությունների համաձայն՝ այդ մարդիկ Վրաստանի քաղաքացիներ չեն և ահաբեկչական կազմակերպություններից մեկի անդամներ են»: